Garifunat

Garifunat ovat Karibianmeren ja Keski-Amerikan maissa elävä etninen ryhmä. Lisäksi garifuneja asuu Yhdysvaltojen suurimmissa kaupungeissa. Heitä on arviolta 250 000–400 000. Garifunat ovat St Vincentin saarelle orjalaivalla rantautuneiden afrikkalaisten ja amerikkalaisten alkuperäisasukkaiden jälkeläisiä. Britit karkottivat garifunat pikkusaarelle Hondurasin edustalle 1790-luvulla. Puolet väestöstä kuoli, loput perustivat kyliä Guatemalaan, Belizeen, Hondurasiin ja Nicaraguaan. 

Garifunien kansanmusiikin tyylilajeihin kuuluvat muun muassa abaimajani ja punta. Garifunat puhuvat garifunan kieltä.

Garifunien tunnetuin muusikko on Andy Palacio, jonka sanotaan "nostaneen Belizen musiikin maailmankartalle". Palacio palkittiin maailmanmusiikin Womex-messuilla 2007. 

Garifunien suurta perinnejuhlaa vietetään 19. marraskuuta Nicaraguan Orinocossa. Juhla kestää useita päiviä ja paikalle saapuu pari–kolme tuhatta vierasta. Päivää on juhlittu vuodesta 1994.

Katso myös 
Karibit
zambo

Lähteet

Aiheesta muualla

Karibian etniset ryhmät
Keski-Amerikan etniset ryhmät